religionsfreden i Augsburg
Store norske leksikon,Religion og filosofi,Religioner og livssyn,Kristendom,Kristendommens historie
Religionsfreden i Augsburg var en fredsavtale som ble sluttet mellom den tysk-romerske keiseren og de lutherske stendene som var knyttet sammen i det såkalte schmalkaldiske forbund. Avtalen ble inngått i riksdagen i Augsburg den 26. september 1555.
Avtalen er særlig kjent for bestemmelsen om at de ulike fyrstene innenfor Det tysk-romerske riket nå fritt skulle kunne velge om deres territorium skulle være katolsk eller luthersk (cuius regio, eius religio: «den som styrer, bestemmer også religionen»). Dermed åpnet den tysk-romerske riksretten for første gang for at to ulike konfesjoner eller «religioner» kunne leve side om side i riket. Men det enkelte territorium skulle være enten katolsk eller luthersk.Katolske innbyggere i et luthersk territorium fikk samtidig lovfestet rett til å emigrere til et katolsk territorium. Lutherske innbyggere i et katolsk territorium hadde tilsvarende rettigheter (ius emigrandi). Les mer i Store norske leksikon Det tysk-romerske riket territorialsystem reformasjonen kristendommens historie